ಹುಟ್ಟೂರು ಮಣ್ಣಲ್ಲಿ ಮಣ್ಣಾದ ವಿಜಯ್ ಪಂಚನಹಳ್ಳಿ,ಜೂ.15: ಕಡೂರು ತಾಲ್ಲೂಕಿನ ಪಂಚನಹಳ್ಳಿ ಹುಟ್ಟಿದ ಊರಿನ ಮಣ್ಣಲ್ಲಿ ನಟ ರಾಷ್ಟ್ರಪ್ರಶಸ್ತಿ ವಿಜೇತ ನಟ ಸಂಚಾರಿ ವಿಜಯ್ ಶಾಶ್ವತ ಚಿರ ನಿದ್ರೆಗೆ ಜಾರಿ ಮಣ್ಣಲ್ಲಿ ಮಣ್ಣಾಗಿದ್ದಾರೆ.ಇನ್ನು ಸಂಚಾರಿ ವಿಜಯ್ ಎನ್ನುವ ಅಪ್ಪಟ ದೇಸೀ ಪ್ರತಿಭೆ, ಮಾನವೀಯ ಕಳಕಳಿಯ ಹೃದಯವಂತ ಬರೀ ನೆನಪು ಮಾತ್ರ..ಪಂಚನಹಳ್ಳಿಯ ಸ್ನೇಹಿತ ರಘು ತೋಟದಲ್ಲಿ ಹುಟ್ಟಿ ಬೆಳೆದ ಊರಿನ ಜನರ ಮುಂದೆ ಶಾಂತವಾಗಿ ಮಲಗಿದ್ದ ಸಂಚಾರಿ ವಿಜಯ್ ಅವರನ್ನು ಕಂಡು ಊರ ಜನ ಮಮ್ಮಲ ಮುರುಗಿದರು.38 ವರ್ಷಕ್ಕೆ ಇಂತ ಸಾವು ಬರಬಾರದಿತ್ತು ಎಂದು ಕಣ್ಣೀರು ಸುರಿಸಿದರು. ಇನ್ನೂ ಕೆಲವು ಕಡೆ ಬಾರಿ ನಮಗೆ ಮಣ್ಣಿನ ಮಗನ ಮುಖ ನೋಡಲಾಗಲಿಲ್ಲವಲ್ಲ ಎಂದು ಮರುಕಪಟ್ಟರು.ಕುಪ್ಪೂರಿನ ಶ್ರೀಗಳ ಸಮ್ಮುಖದಲ್ಲಿ ವೀರಶೈವ ಲಿಂಗಾಯತ ಸಂಪ್ರದಾಯದಂತೆ ಬಿಲ್ವಪತ್ರೆ ,ವಿಭೂತಿ ಹಾಕಿ ಊರ ಜನರು, ಸಚಿವ ಜೆ.ಸಿಮಾಧುಸ್ವಾಮಿ . ಮಾಜಿ ಶಾಸಕ ವೈ.ಎಸ್ ವಿ ದತ್ತ ಸೇರಿದಂತೆ ಗಣ್ಯರ ಸಮ್ಮುಖದಲ್ಲಿ ಸಂಚಾರಿ ವಿಜಯ್ ಅಂತ್ಯ ಸಂಸ್ಕಾರ ನಡೆಸಲಾಯಿತುಈ ವೇಳೆ ನಟ ನೀನಾಸಂ ಸತೀಸ್, ನಿರ್ದೇಶಕರಾದ ಮಂಸೋರೆ, ಚಂದ್ರಚೂಡ್ ಚಕ್ರವರ್ತಿ ಸೇರಿದಂತೆ ಸಿನಿಮಾದ ಹಲವು ಮಂದಿ ಹಾಗು ವಿಜಯ್ ಸ್ನೇಹಿತರು ಅಂತಿಮಕ್ಷಣದ ವರೆಗೂ ಜೊತೆಯಾಗಿ ನಿಲ್ಲುವ ಮೂಲಕ ಸ್ನೇಹಿತನ್ನು ಬಾರದೂರಿಗೆ ಬೀಳ್ಕೋಟ್ಟರು.ಸಂಜೆ ಅಂತ್ಯಕ್ರಿಯೆಬೆಂಗಳೂರಿನ ರವೀಂದ್ರ ಕಲಾಕ್ಷೇತ್ರದಿಂದ ಬೆಳಗ್ಗೆ 10 ಗಂಟೆಯ ಬಳಿಕ ಹೊರಟ ಸಂಚಾರಿ ವಿಜಯ್ ಪಾರ್ಥಿವ ಶರೀರವಿದ್ದ ಅಂಬ್ಯುಲೆನ್ಸ್, ಹುಳಿಯಾರಿನಲ್ಲಿ ಕೆಲಕಾಲ ಸಾರ್ವಜನಿಕರ ದರ್ಶನಕ್ಕೆ ಇಡಲಾಗಿತ್ತು.ಅಲ್ಲಿಂದ ಹುಟ್ಟೂರು ಪಂಚನಹಳ್ಳಿಯಲ್ಲಿ ಒಂದು ಗಂಟೆಗಳ ಕಾಲ ಪಾರ್ಥೀವ ಶರೀರದ ಅಂತಿಮ ದರ್ಶನಕ್ಕೆ ಅವಕಾಶ ಮಾಡಿ ಕೊಡಲಾಗಿತ್ತು. ಕೋವಿಡ್ ಮಾರ್ಗ ಸೂಚಿಪಾಲಿಸಬೇಕಾಗಿದ್ದ ಹಿನ್ನೆಲೆಯಲ್ಲಿ ಅನೇಕರಿಗೆ ಸಂಚಾರಿವಿಜಯ್ ಅಂತಿಮ ದರ್ಶನ ಸಿಗಲಿಲ್ಲ ಇದರಿಂದ ನೊಂದಕೊಂಡವರೇ ಅಧಿಕ.ಸಕಲ ಸರ್ಕಾರಿ ಗೌರವ: ರಾಷ್ಟ್ರ ಪ್ರಶಯ ವಿಜೇತ ನಟ ಸಂಚಾರಿ ವಿಜಯ್ ಅವರ ಪಾರ್ಥೀವ ಶರೀರದ ಅಂತ್ಯ ಸಂಸ್ಕಾರವನ್ನಜ ಸಕಲ ಸರ್ಕಾರಿ ಗೌರವಗಳೊಂದಿಗೆ ನೆರವೇರಿಸಲಾಯಿತು.ಪೋಲೀಸರು ಮೂರು ಬಾರಿ ಕುಶಾಲ ತೋಪು ಸಿಡಿಸಿವ ಮೂಲಕ ನಮನ ಸಲ್ಲಿಸಿದರು.